Αντίπατρος (αποσαφήνιση)

Με το όνομα Αντίπατρος ιστορικά αναφέρονται τα ακόλουθα πρόσωπα:

Αρχαίοι μακεδόνες
 Αντίπατρος, Μακεδόνας στρατηγός και αντιβασιλέας.
 Αντίπατρος Β΄ της Μακεδονίας, γιος του Κάσσανδρου, Βασιλιάς της Μακεδονίας.
 Αντίπατρος ο Ετησίας, ανιψιός του Κάσσανδρου, Βασιλιάς της Μακεδονίας.

Αξιωματούχοι
 Αντίπατρος ο Βασιλόπαις, ένας εκ των έξι γιων του Διοικητού της Συρίας Ασκληπιοδώρου όταν καταλήφθηκε από τον Μ. Αλέξανδρο. Συμμετείχε με τους αδελφούς του σε συνωμοσία να δολοφονήσουν τον Μ. Αλέξανδρο τη νύκτα που θα φρουρούσε ο ίδιος τη σκηνή του Βασιλέως, προς ικανοποίηση του αδελφού του Ερμόλαου που είχε μαστιγωθεί και του είχε αφαιρεθεί ο ίππος, κατά διαταγή του Αλέξανδρου, επειδή είχε τολμήσει σε κάποιο κυνήγι να ακοντίσει, προ του Βασιλέως, έναν αγριόχοιρο, παραβιάζοντας τα έθιμα της Μακεδονικής Βασιλικής Αυλής. Καταγγελλόμενη όμως η συνωμοσία νωρίς, στο Πτολεμαίο τον Λάγου, οι συνωμότες συνελήφθησαν και αφού ομολόγησαν την ενοχή τους καταδικάστηκαν από στρατοδικείο εις θάνατο. Όταν κατά την ανάκριση διαπιστώθηκε ότι και ο φιλόσοφος Καλλισθένης ήταν ενήμερος, συνελήφθη και φυλακίστηκε, ενώ οι βασιλικοί παίδες φονεύτηκαν κατά το μακεδονικό έθος του λιθοβολισμού (327 π.Χ.) 
 Αντίπατρος, οπαδός του Περδίκκα. Ένας εξ εκείνων που συνελήφθησαν το 320 π.Χ. και φυλακίστηκαν κατά διαταγή του Αντίγονου σε φρυγικό φρούριο. Κατάφεραν όμως να λύσουν τα δεσμά τους και να καταλάβουν το φρούριο σκοπεύοντας να καταφύγουν στη Σουσιανή. Δεν πρόλαβαν όμως, πολιορκούμενοι αμέσως από παρακείμενο στρατό μετά τετράμηνο απεγνωσμένο αγώνα υπέκυψαν στους πολιορκητές.
 Αντίπατρος, διοικητής των Ελλησπόντιων πόλεων του Βασιλείου των Σελευκιδών επί Αντίοχου Α'.
 Αντίπατρος, γιος του Ιάσωνα, Πρέσβης των Μακκαβαίων που απέστειλε ο Ιωνάθαν προς Ρωμαίους και Σπαρτιάτες προς ανανέωση της μετ΄ αυτών συμμαχίας των Ιουδαίων. (Α' Μακκαβ. ιβ' 16 και ιδ' 22).
 Αντίπατρος, διοικητής της Ιδουμαίας. Πλούσιος ευγενής Ιδουμαίος πάππος του Ηρώδη του Μεγάλου, γενάρχης και ιδρυτής της Ηρωδιανής δυναστείας. Ο Αλέξανδρος Ιανναίος κατέστησε αυτόν στρατηγό των Ιδουμαίων και αργότερα Διοικητή της Ιδουμαίας (104 - 78 π.Χ.)
 Αντίπατρος ο Ιδουμαίος ή Αντίπας, γιος του προηγουμένου.
 Αντίπατρος, πρεσβύτερος γιος του Βασιλέως της Ιουδαίας Ηρώδη του Μεγάλου.

Φιλόσοφοι
 Αντίπατρος ο Ταρσεύς. Στωικός φιλόσοφος του 2ου αι. π.Χ. μαθητής του Διογένη του Βαβυλωνίου, αντίπαλος του Καρνεάδη και των σκεπτικών γενικότερα. Διδάσκαλος του Παναίτιου και συγγραφέας πολλών πραγματειών: "Περί μαντείας", "Περί ονείρων", Περί Θεών" κλπ. Πέθανε το 129 π.Χ.. 
 Αντίπατρος ο εκ Τύρου. Στωικός φιλόσοφος του 3ου - 2ου αι. π.Χ., διδάσκαλος του Κάτωνος.
 Αντίπατρος ο Κυρηναίος. Φιλόσοφος του 4ου αι. π.Χ. μαθητής του Αρίστιππου.

Τέχνες & γράμματα
 Αντίπατρος ο Σιδώνιος. συγγραφέας και ποιητής του 2ου αιώνα π.Χ.
 Αντίπατρος ο Θεσσαλονικεύς. Ποιητής επί εποχής Αυγούστου, συγγραφέας επιγραμμάτων.
 Αντίπατρος ο Θεσσαλός. Έλληνας συγγραφέας που ήκμασε επί Αυγούστου και συνέγραψε εκτός άλλων ποίημα στο οποίο εγκωμιάζει τις εννέα ενδοξότερες Ελληνίδες ποιήτριες
 Αντίπατρος ο Σιδώνιος (επιγραμματοποιός), ποιητής του 1ου αιώνα π.Χ. Πολλά επιγράμματά του διασώζονται στην Ελληνική Ανθολογία
 Αντίπατρος Λεύκιος Καίλιος ή Κοίλιος Αντίπατρος (L. Caelius ή ορθότερα Caelius Antipater). Ρωμαίος ιστορικός, νομομαθής, δάσκαλος της ρητορικής, σύγχρονος των Γράκχων. Μεταξύ των μαθητών του ήταν και ο ονομαστός Ρωμαίος ρήτορας Λεύκιος Κράσσος. Συνέγραψε ιστορική μονογραφία περί του Β' Καρχηδονιακού πολέμου της οποίας σώζονται αποσπάσματα.
 Αντίπατρος ο εξ Ιεραπόλεως. Ρήτορας της εποχής του Σεβήρου του οποίου διετέλεσε γραμματέας.

Άλλα πρόσωπα
 Αντίπατρος, ιατρός επί Αυγούστου.
 Αντίπατρος, ιατρός Ρώμης, σύγχρονος του Γαληνού.
 Αντίπατρος Επίσκοπος Βόστρων (Αραβίας), (5ος - 6ος αι.)

Ελληνιστική περίοδος
Αποσαφηνίσεις ονομάτων